# Lee Joon-ik

Lee Joon-ik (en hangul, 이준익) (Seül, Corea del Sud, 21 de setembre de 1959) és un director de cinema, productor i actor sud-coreà. És principalment conegut per haver dirigit Wang-ui Namja (2005), una de les pel·lícules sud-coreanes més taquilleres de la història. Altres films destacats inclouen Nimeun meongose (2008), Sowon (2013), Sado (2015) i Dongju (2016).
Lee Joon-ik va néixer el 21 de setembre de 1959 a la ciutat de Seül, Corea del Sud. Va estudiar pintura oriental a la Universitat Sejong, però les seves dificultats financeres el van portar a abandonar els seus estudis i aconseguir una ocupació com a il·lustrador de revistes. En 1985, Lee es va convertir en director de màrqueting i va començar a dissenyar cartells i altres materials de màrqueting per a pel·lícules nacionals i estrangeres. Ràpidament va guanyar una bona reputació pel seu talent artístic i en 1993, va crear la seva pròpia companyia de producció i distribució, CineWorld. Aquest mateix any també va dirigir la seva primera pel·lícula, Kid Cop.
La seva següent pel·lícula, la comèdia històrica Hwangsanbul (2003), va establir la seva reputació com a director i va atreure a audiències tant nacionals com internacions. La pel·lícula va ser la vuitena pel·lícula més vista a Corea del Sud d'aquest any, amb 2.835.000 d'entrades venudes a nivell nacional.
En 2005, Lee va dirigir el seu film més conegut, Wang-ui Namja, una de les pel·lícules sud-coreanes més taquilleres de la història. El film va rebre la lloança de la crítica, així com també una sèrie de diversos premis i nominacions. Per aquesta pel·lícula, Lee va rebre un Grand Bell Award a millor director, així com també nominacions a un Baeksang Arts Award, a un Premi de Cinema Blue Dragon i a un Korean Film Award en la mateixa categoria.

## Filmografia
### Director

* Kid Cop (1993)
* Hwangsanbul (2003)
* Wang-ui Namja (2005)
* Ra-dee-o-seu-ta (2006)
* Jeul-geo-woon in-saeng (2007)
* Nimeun meongose (2008)
* Goo-reu-meul beo-eo-nan dal-cheo-reom (2010)
* Pyeong-yang-seong (2011)
* Sowon (2013)
* Sado (2015)
* Dongju (2016)
* Park Yeol (2017)
* Byeonsan (2018)
* The Book of Fish (2021)

### Productor

* The Spy (1999)
* Anakiseuteu Anarchists (2000)
* Gongpo taxi (2000)
* Dalmaya Nolja (2001)
* Hwangsanbul (2003)
* Wang-ui Namja (2005)
* Ra-dee-o-seu-ta (2006)

## Premis i nominacions

| Any | Premi | Categoria | Pel·lícula | Resultat |
| 2006 | Baeksang Arts Awards | Millor director | Wang-ui Namja | Nominat |
| 2006 | Grand Bell Awards | Millor director | Wang-ui Namja | Guanyador |
| 2006 | Blue Dragon Film Awards | Millor director | Wang-ui Namja | Nominat |
| 2006 | Korean Film Awards | Millor director | Wang-ui Namja | Nominat |
| 2007 | Deauville Asian Film Festival | Premi del jurat | Wang-ui Namja | Guanyador |
| 2009 | Baeksang Arts Awards | Millor director | Nimeun meongose | Nominat |
| 2013 | Blue Dragon Film Awards | Millor director | Sowon | Nominat |
| 2014 | Chunsa Film Art Awards | Millor director | Sowon | Nominat |
| 2014 | Baeksang Arts Awards | Millor director | Sowon | Nominat |
| 2015 | Korean Association of Film Critics Awards | Millor director | Sado | Nominat |
| 2015 | Grand Bell Awards | Millor director | Sado | Nominat |
| 2015 | Blue Dragon Film Awards | Millor director | Sado | Nominat |
| 2015 | The Korea Film Actors Association Awards | Millor director | Sado | Guanyador |
| 2015 | Max Movie Awards | Millor director | Sado | Nominat |
| 2015 | Àsia Pacific Screen Awards | Millor director | Sado | Nominat |
| 2016 | Baeksang Arts Awards | Millor director | Dongju | Nominat |
| 2016 | Buil Film Awards | Millor director | Dongju | Guanyador |
| 2016 | Blue Dragon Film Awards | Millor director | Dongju | Nominat |
| 2017 | Buil Film Awards | Millor director | Park Yeol | Nominat |
| 2017 | Grand Bell Awards | Millor director | Park Yeol | Guanyador |
| 2017 | Blue Dragon Film Awards | Millor director | Park Yeol | Nominat |
| 2017 | Chunsa Film Art Awards | Millor director | Park Yeol | Nominat |
| 2017 | Resistance Film Festival in Korea | Millor director | Park Yeol | Guanyador |

## Referències

* ↑ «LEE Joon-ik». [Consulta: 14 abril 2019].
* ↑ «Lee Joon-ik Declares Departure from Commercial Filmmaking», 01-03-2011. [Consulta: 14 abril 2019].
* ↑ Lee, Claire. «Lee Jun-ik returns after two-year hiatus», 23-01-2013. [Consulta: 14 abril 2019].
* ↑ Jackson, Julie. «Wish snags three wins at Blue Dragon Film Awards», 24-11-2013. [Consulta: 14 abril 2019].
* ↑ «Archives: June: Director Lee Jun-ik», 19-10-2012. [Consulta: 14 abril 2019].
* ↑ «The Best Selling Films of 2003». [Consulta: 14 abril 2019].
* ↑ «The King and the Clown (Awards)» (en anglès). [Consulta: 13 abril 2019].

## Enllaços externs

* Lee Joon-ik al Korean Movie Database
* Lee Joon-ik a HanCinema